નવી દિલ્હીઃ અદમ્ય સાહસ અને વીરતા માટે મેજર આદિત્ય કુમાર અને રાઈફલમેન ઔરંગઝેબ (મરણોપરાંત) સહિત 20 લોકોને શૌર્ય ચક્ર આપવામાં આવશે. હિઝબુલ આતંકી સમીર ટાઈગરને મારનાર ટીમમાં ઔરંગઝેબનો પણ સમાવેશ થતો હતો. કાશ્મીરમાં અપહરણ કરીને ઔરંગઝેબની હત્યા કરવામાં આવી હતી. મેજર આદિત્ય શોપિયામાં પથ્થર ફેંકતી ભીડ પર ફાયરિંગ કરીને ચર્ચામાં આવ્યાં હતાં. સમુદ્રની પરિક્રમા કરી ચૂકેલી નેવીની છ મહિલા ઓફિસર્સને વીરતા પુરસ્કાર આપવામાં આવશે.